E storia di Sra. Lolita Esmeralda Euson 


Si nos papia di hendenan prominente den nos comunidad cu 
a sobresali den cierto ramo den nan bida, ta hopi tin. Ami ta 
lamenta cu hopi di nan ta wordo lubida. Danki Dios cu algun 
ta wordo reconoci, pero ami ta kere cu nos mester tuma 
tempo y reconoce nan door di traha un documentario riba 
cada uno. Esey ta un di mi metanan den futuro. Awe mi kier 
tuma tempo pa dedica un storia riba un di nan, Sra. Lolita 
Esmeralda Euson, un señora simpel cu a bin establece na 
Aruba for di St. Eustatius basta tempo pasa. Lolita a biba na 
San Nicolas y a bira hopi conoci y famoso pa su 
y contribucionnan specialmente cu su poemanan. 





Nos isla, un tempo, mester a depende pa un gran parti riba Arubianonnan nobo den e 
sector priva. Primeramente trahando den e industria petrolera y despues den e sector di 
turismo y departamento di polis. Aunke e mobilidad etnico na Aruba den añanan setenta 
y ochenta por wordo cualifica como halto, toch nos no a mira e subida di diferente 
artistanan cu tabata dedica nan tempo como poétanan y escritornan e tempo ey. Esaki 
cu excepcion di Angela Mathews kende a skirbi un solo novela, De Witte Pest/The White 
Plaque (1998) y Lolita Esmeralda Euson cu su prome poema Sweet Praises (1988). Hopi 
peculiar ta e hecho cu cada poéta menciona ariba, ta referi na diferente aspecto di bida 
na San Nicolas den nan poemanan. Tambe cualkier poema, sea pa un celebracion of uno 
pa consolacion na esnan den tristesa, nunca Lolita a skirbi uno cu e nomber di Señor no 
ta wordo menciona. 


Lolita Esmeralda Euson a nace na St. Eustatius dia 27 di October 1914 y despues a bin 
Aruba y biba te dia cu el a muri na Aruba dia 13 di augustus 1994. E tabata un 
cuidadano hopi bon conoci den comunidad y ta wordo honra pa su contribucionnan na 
sociedad pa Reino Hulandes y e comunidad di Aruba: 


1. Na 1981 Sra. Euson a keda condecora como Ridder in de Oranje Nassau pa su 
contribucionnan. 

2. Na aña 1988 Sra. Euson su trabounan ta wordo reconoci internacionalmente ora e 
ta ricibi e “Golden Poet Award for 1988” pa su poema "The Islands That we Love” 
na Sacramento, California. 

3. Na aña 1995 Gobierno a duna un caya na San Nicolas e nomber di “Caya Lolita E. 
Euson”, na su honor y un persona ehemplar den su bario di San Nicolas. 

4. Na aña 1996, Servicio Postal di Aruba a publica un stampia conmemorativo na 
tres dama y Sra. Euson tabata un di nan. 


67 ý À 
| ALO 


(ULT v LIL UL 
7 


"4 ' : 
Mc cool On The IN AE 


Lolita E- Euson 





<J- 


Un buki cu Lolita a cuminsa y desafortunadamente no a publica pa motibo di su morto 
tabata “Moonlight on the Waves”. E buki y e poema a wordo inspira ora cu un anochi e 
tabata coriendo cu su auto y na momento cu e tabata na top di e sero na Costa 
(Grapefield) y tabata loer den distancia el a mira un bunita luna tabata lombra riba e 
beach. Esaki a dun'e e inspiracion pa cuminsa skirbi e buki. E buki a wordo dedica na 
un gran amiga, Sra. Ina Whitlock cu el a topa den añanan '60 na Aruba. Sra. Whitlock a 
regresa Merca algun aña despues pero nan a keda den contacto cu otro. 

Moonlight on the Waves ta un coleccion di poema cu tur expresion di un Fe fuerte den 
Creador cu Lolita a laga atras. Cu e poemanan Lolita den su forma ta alaba Dios. Pero 
tambe un poema cu ta expresa e amor di e poéta pa su mama. Mas tanto e poemanan 
ta papia di amor. Su yiu muhe, Sra. Eileen Marsdin-Euson hunto cu su famia a tuma e 
proyecto riba nan mes pa produci otro obra. Sra. Marsdin a indica cu e proyecto aki pa 
yega na un otro publicacion tabata un proyecto di famia. Nietanan Shaquissia Taisha a 
yuda edita y ilustra e buki y e kaft y otro nieta a yuda cu relacion publico. Un proyecto 
cerca di curason pa Sra. Eileen como cu ta trata e poemanan di su mama. Riba Diasabra, 
dia 8 di november 2014, den auditorium di Wesley Collega na San Nicolas, e buki a 
wordo presenta na publico acompaña pa un bunita show. Eyan tabatin e oportunidad 
tambe pa cumpra e buki. E bunita di esaki tabata cu un parti di e placa di e buki bend' 
lo a bay pa un instancia caritativo. 





Dia 21 di Februari 2015, su yiu muhe, Eileen Marsdin-Euson, a presenta na Sra. Astrid 
Britten, Directora di Biblioteca Nacional e poema “Moonlight in the Waves” cu su mama 
Lolita a laga atras. 


Julio Bernardo Euson, su yiu homber, un compositor y cantante a bira masha popular no 
solamente localmente pero internacionalmente. E popularidad aki a culmina dia el a 
skirbi y interpreta e cantica Julie cu a haci'e mas popular localmente. Cu e mesun cantica 





aki el a represnta Antiyas Hulandes pa 
participa na e Festival de Viña del Mar, 
Chile na aña 1972. Julio ta gana e 
prome luga. E programa a wordo 
transmiti pa henter Chile pa prome 
biaha pa nan Television Nacional de 
Chile y anima pa Cesar Antonio Santis y 
co-anima pa Gabriel Velasco. Un cantica 
cu te ainda ta cosechando hopi 
popularidad y exito internacionalmente 
awendia. 


Lolita, un dama special cu a toca curason di hopi hende, un trahado dedica, consehero y 
amigo di hopi hende. Un persona cu lo biba pa semper den curason di hopi, specialmente 
esnan di San Nicolas, un bario cu el a stima masha hopi mes. Su meta semper tabata: 
“Bo memoria ta keda bibo den bo poesia, bo famia y tur esnan cu bo a topa y toca nan 


bida”. 


Dufi Kock 
Escritor y Historiado 
7 di mei 2016 


